CELEX: 62015CA0126
Language: hu
Date: 2017-06-29 00:00:00
Title: C-126/15. sz. ügy: A Bíróság (ötödik tanács) 2017. június 29-i ítélete – Európai Bizottság kontra Portugál Köztársaság (Tagállami kötelezettségszegés — A cigaretta jövedéki adója — 2008/118/EK irányelv — Az adófizetési kötelezettség keletkezése — Az adófizetési kötelezettség keletkezésének helye és ideje — Adózási jelzések — A jövedéki termékek szabad mozgása — A cigarettásdobozok kereskedelmének és értékesítésének időbeli korlátozása — Az arányosság elve)

28.8.2017   
            
            
               HU
            
            
               Az Európai Unió Hivatalos Lapja
            
            
               C 283/3
            
         A Bíróság (ötödik tanács) 2017. június 29-i ítélete – Európai Bizottság kontra Portugál Köztársaság
   (C-126/15. sz. ügy) (1)
   
   ((Tagállami kötelezettségszegés - A cigaretta jövedéki adója - 2008/118/EK irányelv - Az adófizetési kötelezettség keletkezése - Az adófizetési kötelezettség keletkezésének helye és ideje - Adózási jelzések - A jövedéki termékek szabad mozgása - A cigarettásdobozok kereskedelmének és értékesítésének időbeli korlátozása - Az arányosság elve))
   (2017/C 283/03)
   Az eljárás nyelve: portugál
   
      Felek
   
   
      Felperes: Európai Bizottság (képviselők: F. Tomat és G. Braga da Cruz meghatalmazottak)
   
      Alperes: Portugál Köztársaság (képviselők: L. Inez Fernandes, N. Silva Vitorino és A. Cunha meghatalmazottak)
   
      Az alperest támogató beavatkozók: Belga Királyság (képviselők: M. Jacobs és J.-C. Halleux meghatalmazottak), Észt Köztársaság (képviselő: K. Kraavi-Käerdi meghatalmazott), Lengyel Köztársaság (képviselő: B. Majczyna meghatalmazott)
   
      Rendelkező rész
   
   
               1)
            
            
               A Portugál Köztársaság – mivel előírta, hogy az egy adott évben szabad forgalomba bocsátott cigaretták a 2007. október 1-jei Portaria n.o 1295/2007 do Ministério das Finanças e da Administração Pública (a pénzügyi és közigazgatási minisztérium 1295/2007. sz. rendelete) jelen keresetre alkalmazandó szövege 27. cikkének a) pontjában előírt határidő lejártát követően már nem forgalmazhatók és nem értékesíthetők akkor, ha az e termékekre kivetett, a következő évben hatályba lépő jövedéki adó mértéke nem emelkedik – nem teljesítette a jövedéki adóra vonatkozó általános rendelkezésekről és a 92/12/EGK irányelv hatályon kívül helyezéséről szóló, 2008. december 16-i 2008/118/EK tanácsi irányelv 9. cikkének első bekezdéséből és az arányosság elvéből eredő kötelezettségeit.
            
         
               2)
            
            
               A Bíróság a keresetet ezt meghaladó részében elutasítja.
            
         
               3)
            
            
               A Portugál Köztársaság maga viseli saját költségeinek felét.
            
         
               4)
            
            
               Az Európai Bizottság maga viseli saját költségeit, valamint köteles viselni a Portugál Köztársaság részéről felmerült költségek felét.
            
         
               5)
            
            
               A Belga Királyság, az Észt Köztársaság és a Lengyel Köztársaság maga viseli saját költségeit.
            
         
      (1)  HL C 155., 2015.5.11.